CELEX: 22007D0061(01)
Language: lt
Date: 1181260800000
Title: 2007 m. birželio 8 d. EEE jungtinio komiteto sprendimas Nr. 61/2007, iš dalies keičiantis EEE susitarimo XXI priedą (Statistika)

11.10.2007   
            
            
               LT
            
            
               Europos Sąjungos oficialusis leidinys
            
            
               L 266/25
            
         EEE JUNGTINIO KOMITETO SPRENDIMAS
   Nr. 61/2007,
   2007 m. birželio 8 d.
   iš dalies keičiantis EEE susitarimo XXI priedą (Statistika)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 98 straipsnį,
   kadangi:
   
               (1)
            
            
               Susitarimo XXI priedas buvo iš dalies pakeistas 2007 m. balandžio 27 d. EEE jungtinio komiteto sprendimu Nr. 38/2007 (1).
            
         
               (2)
            
            
               Į Susitarimą turi būti įtrauktas 2006 m. gruodžio 20 d. Europos Parlamento ir Tarybos reglamentas (EB) Nr. 1893/2006, nustatantis statistinį ekonominės veiklos rūšių klasifikatorių NACE 2 red. ir iš dalies keičiantis Tarybos reglamentą (EEB) Nr. 3037/90 bei tam tikrus EB reglamentus dėl konkrečių statistikos sričių (2).
            
         
               (3)
            
            
               Reglamentu (EB) Nr. 1893/2006 nuorodos į statistinį klasifikatorių NACE 1 red. keičiamos nuorodomis į naująjį klasifikatorių NACE 2 red.
            
         
               (4)
            
            
               Todėl XXI priedo sektorinių adaptacijų 2 punkte pateiktos nuorodos į NACE 1 red. turėtų būti iš dalies pakeistos,
            
         NUSPRENDĖ:
   1 straipsnis
   Susitarimo XXI priedas iš dalies keičiamas taip:
   
               1.
            
            
               Sektorinių adaptacijų 2 pastraipos tekstas pakeičiamas taip:
               „Nuorodos į „Europos Bendrijų ekonominės veiklos nomenklatūrą (NACE 1 red.)“, jei nenurodyta kitaip, laikomos nuorodomis į „Europos Bendrijų ekonominės veiklos nomenklatūrą (NACE 2 red.)“, kaip nustatyta 2006 m. gruodžio 20 d. Europos Parlamento ir Tarybos reglamentu (EB) Nr. 1893/2006, nustatančiu statistinį ekonominės veiklos rūšių klasifikatorių NACE 2 red. ir iš dalies keičiančiu Tarybos reglamentą (EEB) Nr. 3037/90 bei tam tikrus EB reglamentus dėl konkrečių statistikos sričių. Nurodytieji kodų numeriai laikomi atitinkamai konvertuotais NACE 2 red. kodų numeriais.“
            
         
               2.
            
            
               Po 20b punkto (Tarybos reglamentas (EEB) Nr. 3696/93) įterpiamas šis punktas:
               
                           „20c.
                        
                        
                           
                              32006 R 1893: 2006 m. gruodžio 20 d. Europos Parlamento ir Tarybos reglamentas (EB) Nr. 1893/2006, nustatantis statistinį ekonominės veiklos rūšių klasifikatorių NACE 2 red. ir iš dalies keičiantis Tarybos reglamentą (EEB) Nr. 3037/90 bei tam tikrus EB reglamentus dėl konkrečių statistikos sričių (OL L 393, 2006 12 30, p. 1).“
                        
                     
         
               3.
            
            
               1 punktas (Tarybos reglamentas (EB, Euratomas) Nr. 58/97), 2 punktas (Tarybos reglamentas (EB) Nr. 1165/98), 7f punktas (Tarybos reglamentas (EB) Nr. 1172/98), 20 punktas (Tarybos reglamentas (EEB) Nr. 3037/90) ir 27 punktas (Europos Parlamento ir Tarybos reglamentas (EB) Nr. 2150/2002) papildomi šia įtrauka:
               
                           „—
                        
                        
                           
                              32006 R 1893: 2006 m. gruodžio 20 d. Europos Parlamento ir Tarybos reglamentas (EB) Nr. 1893/2006 (OL L 393, 2006 12 30, p. 1).“
                        
                     
         
               4.
            
            
               4a punktas (Tarybos reglamentas (EEB) Nr. 3924/91), 4c punktas (Europos Parlamento ir Tarybos reglamentas (EB) Nr. 48/2004), 18d punktas (Tarybos reglamentas (EB) Nr. 530/1999), 18g punktas (Europos Parlamento ir Tarybos reglamentas (EB) Nr. 450/2003), 18q punktas (Europos Parlamento ir Tarybos reglamentas (EB) Nr. 1552/2005) ir 28 punktas (Europos Parlamento ir Tarybos reglamentas (EB) Nr. 808/2004) papildomi taip:
               „su pakeitimais, padarytais:
               
                           —
                        
                        
                           
                              32006 R 1893: 2006 m. gruodžio 20 d. Europos Parlamento ir Tarybos reglamentu (EB) Nr. 1893/2006 (OL L 393, 2006 12 30, p. 1).“
                        
                     
         2 straipsnis
   Reglamento (EB) Nr. 1893/2006 tekstas islandų ir norvegų kalbomis, kuris turi būti paskelbtas Europos Sąjungos oficialiojo leidinio EEE priede, yra autentiškas.
   3 straipsnis
   Šis sprendimas įsigalioja 2007 m. birželio 9 d., jei EEE jungtiniam komitetui buvo pateikti visi pranešimai, kurie numatyti Susitarimo 103 straipsnio 1 dalyje (3).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2007 m. birželio 8 d.
      
         
            EEE jungtinio komiteto vardu
         
         
            Pirmininkas
         
         Alan SEATTER
      
   
   
      (1)  OL L 209, 2007 8 9, p. 68.
   
      (2)  OL L 393, 2006 12 30, p. 1.
   
      (3)  Konstituciniai reikalavimai nenurodyti.